เมื่อวันที่ 13 มีอาการถ่ายเป็นเลือด แต่ไม่มีอาการอื่นร่วมค่ะ แล้วเมื่อเช้าวันที่ 15 ก็มีการถ่ายเป็นเลือดอีกค่ะ แต่มีการแสบทวารหนักนิดๆ กับหลังถ่ายเป็นปวดท้องข้างขวา แบบหน่วงๆ เป็นระยะๆ แต่ไม่รุนแรงค่ะ ไม่รู้ว่าเกิดจากการเครียดรึเปล่าค่ะ พอจะทราบสาเหตุมั้ยคะ
สวัสดีค่ะ อาการถ่ายเป็นเลือด อาจมีสาเหตุจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรการถ่ายเป็นเลือดเป็นภาวะไม่ปกติ แนะนำพบแพทย์เพื่อตรวจร่างกายทางทวารหนักอีกครั้งว่ามีรอยโรคอะไรที่อธิบายการเลือดออกหรือไม่ ถ้ามีอาการแสบทวารหนักร่วมด้วยอาจเป็นริดสีดวงทวารหรือแผลใดๆบริเวณทวารหนักเองค่ะการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป ตอนนี้ยังคิดถึงเรื่องสาเหตุจากความเครียดได้น้อย ควรไปพบแพทย์เพื่อหาสาเหตุทางกายก่อนค่ะ